ai4bharat/Pralekha huggingface dataset:
रेल्वे मंत्रालय
पश्चिम रेल्वेच्या लोअर परेल कार्यशाळेने कोरोना विषाणू साथीच्या आजाराविरुद्धच्या लढाईतील आघाडीच्या योद्ध्यांसाठी 1000 पेक्षा अधिक पीपीई सूट तयार केले
मुंबई, 24 एप्रिल 2020
भारतातील कोरोना विषाणू साथीच्या आजाराच्या रुग्णांची वाढती संख्या लक्षात घेत, प्राणघातक कोविड-19 चे प्रतिबंध, नियंत्रण आणि व्यवस्थापन यांचे उच्च स्तरावर परीक्षण केले जात आहे आणि त्या अनुषंगाने केंद्र सरकारकडून विविध कामांचा योग्य आढावा घेण्यात येत आहे. कोरोना विषाणू विरुद्धच्या लढाईत डॉक्टर आणि आरोग्यसेवा कर्मचारी हे आपले आघाडीचे योद्धे आहेत आणि ही लढाई प्रभावीपणे लढण्यासाठी वैयक्तिक संरंक्षण उपकरणे  सर्वाधिक आवश्यक आहेत. रेल्वे रुग्णालयांमधील पीपीई सूट ची मोठ्या प्रमाणात आवश्यकता लक्षात घेऊन, भारतीय रेल्वे कार्यशाळा आणि उत्पादन विभागांकडे वैद्यकीय कर्मचाऱ्यांसाठी पीपीई सूट तयार करण्याचे काम सोपविण्यात आले आहे. या कामाच्या सुरुवातीलाच, पश्चिम रेल्वेच्या लोअर परेल कार्यशाळेने आतापर्यंत मुंबई सेन्ट्रल स्थित पश्चिम रेल्वेच्या जगजीवनराम रुग्णालयातील कोरोना विषाणू रुग्णांवर उपचार करणाऱ्या वैद्यकीय कर्मचाऱ्यांच्या बुटांसाठी सुरक्षा कव्हर सह 1050 पीपीई सूट तयार करत एक सर्वोत्तम सुरवात केली आहे.
पश्चिम रेल्वेचे मुख्य जनसंपर्क रविंद्र भाकर यांनी प्रसिद्धी पत्रकात म्हटले आहे की, अधिकारी मुंबई सेन्ट्रल स्थित पश्चिम रेल्वेच्या 172 खाटांची सोय असणाऱ्या जगजीवनराम रुग्णालयात काम करणाऱ्या वैद्यकीय कर्मचाऱ्यांसाठी मोठ्या प्रमाणत पीपीई सूटची आवश्यकता आहे; कोविड-19 च्या रुग्णांवर उपचार करणारे हे रेल्वेचे भारतातील एकमेव रुग्णालय आहे. जेआरएच मध्ये 80 हून अधिक कोरोना विषाणू रुग्णांवर उपचार करत असलेल्या वैद्यकीय टीमसाठी पीपीई सूट सुरक्षेच्या दृष्टीने खूप महत्वपूर्ण ठरतील. लोअर परळ कार्यशाळेतील समर्पित पथक आरोग्य आणि कुटुंब कल्याण मंत्रालयाने निश्चित केलेल्या मापदंडानुसार आणि विशेष सिट्राने मंजूर केलेल्या कापडाने कठोर गुणवत्ता नियंत्रणाखाली दररोज 200 ते 225 सूट तयार करीत आहे. उत्पादन अधिक वाढविण्यासाठी, महालक्ष्मी कार्यशाळा जेआरएचसाठी दररोज बुटांच्या कव्हरसह 200 सूट तयार करण्यास तयार आहे. प्राणघातक कोरोना विषाणू साथीच्या आजारा विरुद्धच्या लढाईत पुढे सरसावत जगजीवन राम रुग्णालयातील आघाडीच्या योध्यांसाठी पीपीई सूट तयार केल्याबद्दल पश्चिम रेल्वेने लोअर परेल कार्यशाळेच्या या प्रयत्नांना सलाम केला आहे.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 प्रतिबंधक लसीच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 192.02 कोटीहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 20 कोटी 55 लाखांहून अधिक मात्रा शिल्लक आणि पुढील काळातील वापरासाठी अजूनही उपलब्ध
नवी दिल्ली, 14 एप्रिल 2022
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार कटिबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
|
|
VACCINE DOSES
|
|

|
|
SUPPLIED
|
|
1,92,02,73,605
|
|
BALANCE AVAILABLE
|
|
20,55,75,896
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
केंद्र सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना केलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 192.02 कोटीहून अधिक  मात्रांचा पुरवठा करण्यात आला आहे.यापुढील काळात लसीकरण करण्यासाठी राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 20 कोटी 55 लाखांहून अधिक  मात्रा, अजूनही शिल्लक आहेत.
S.Thakur/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
पंतप्रधान कार्यालय
पंतप्रधान 12 ऑगस्ट रोजी मध्य प्रदेशच्या दौऱ्यावर
संत शिरोमणी गुरुदेव श्री रविदास जी स्मारक स्थळावर पंतप्रधान करणार भूमिपूजन
पंतप्रधानांच्या हस्ते 100 कोटी रुपयांहून अधिक खर्चातून बांधण्यात येणाऱ्या संत शिरोमणी गुरुदेव श्री रविदासजी स्मारकाची होणार पायाभरणी
पंतप्रधान करणार 1580 कोटींहून अधिक खर्चाच्या दोन रस्ते प्रकल्पांची पायाभरणी
दुहेरीकरण केलेला 2475 कोटी रुपयांहून अधिक खर्चातून विकसित कोटा-बिना रेल्वे मार्ग पंतप्रधान करणार राष्ट्राला समर्पित
नवी दिल्ली, 10 ऑगस्ट 2023
पंतप्रधान नरेंद्र मोदी 12 ऑगस्ट, 2023 रोजी मध्य प्रदेशचा दौरा करणार आहेत. ते दुपारी 2:15 वाजता, सागर जिल्ह्यात पोहोचतील. तिथे ते संत शिरोमणी गुरुदेव श्री रविदास जी स्मारक स्थळी भूमिपूजन करतील. पंतप्रधान दुपारी 3:15 च्या सुमारास ढाना येथे एका सार्वजनिक कार्यक्रमात सहभागी होतील. तिथे ते संत शिरोमणी गुरुदेव श्री रविदास जी स्मारकाची पायाभरणी करतील.
महान संत आणि समाजसुधारकांचा सन्मान करणे हे पंतप्रधानांच्या कार्याचे वैशिष्ट्य आहे. याच दृष्टीकोनाला अनुसरून संत शिरोमणी गुरुदेव श्री रविदास जी यांचे स्मारक 11.25 एकर पेक्षा जास्त क्षेत्रावर आणि 100 कोटी रुपयांपेक्षा अधिक खर्चातून आकाराला येणार आहे. या भव्य स्मारकामध्ये संत शिरोमणी गुरुदेव श्री रविदास जी यांचे जीवन, तत्वज्ञान आणि शिकवण यांचे दर्शन घडवणारे एक प्रभावी कला संग्रहालय आणि दालन असेल. स्मारकाला भेट देणाऱ्या भाविकांसाठी यात भक्त निवास, भोजनालय आदी सुविधा असतील.
पंतप्रधान कार्यक्रमादरम्यान, 4000 कोटी रुपयांपेक्षा अधिक किमतीचे रेल्वे आणि रस्ते क्षेत्रातील प्रकल्प राष्ट्राला समर्पित करतील आणि पायाभरणी करतील.
कोटा-बिना रेल्वे मार्गाचे दुहेरीकरण पूर्ण झाले असून हा प्रकल्प पंतप्रधान राष्ट्राला समर्पित करतील. हा प्रकल्प अंदाजे 2475 कोटींहून अधिक खर्चातून उभारला आहे. हा राजस्थानमधील कोटा आणि बारन आणि मध्य प्रदेशातील गुना, अशोकनगर आणि सागर जिल्ह्यातून जातो. अतिरिक्त रेल्वे मार्गामुळे चांगल्या वाहतुकीची क्षमता वाढेल आणि मार्गावरील रेल्वेगाड्यांचा वेग सुधारण्यासही मदत होईल.
पंतप्रधान, 1580 कोटींहून अधिक खर्चाच्या दोन रस्ते प्रकल्पांची पायाभरणी करणार आहेत. यामध्ये मोरीकोरी - विदिशा - हिनोतिया यांना जोडणारा चौपदरी रस्ता प्रकल्प आणि हिनोतिया ते मेहलुवा यांना जोडणारा रस्ता प्रकल्प यांचा समावेश आहे.
N.Chitale/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पोलीस स्मृतिदिनानिमित्त प्रतिकूल परिस्थितीत पोलीस दलांनी दाखवलेल्या धैर्याची पंतप्रधानांनी केली प्रशंसा
पोलीस स्मृतिदिनानिमित्त पंतप्रधान नरेंद्र मोदी यांनी पोलीस दलांच्या योगदानाची आणि प्रतिकूल परिस्थितीत दाखवलेल्या धैर्याची प्रशंसा केली.
आज, पोलीस स्मृतिदिनी, मी आपल्या पोलीस दलांनी प्रतिकूल परिस्थितीत दाखवलेल्या धैर्याची आणि कायदा आणि सुव्यवस्था राखण्यात तसेच आव्हानात्मक परिस्थितीत लोकांना मदत करण्यात त्यांनी दिलेल्या महत्त्वपूर्ण योगदानाची प्रशंसा करतो. कर्तव्य बजावताना शहीद झालेल्या पोलीस कर्मचाऱ्यांनाही मी मानवंदना देतो.” असे ट्विट पंतप्रधानांनी केले आहे.
|
आरोग्य आणि कुटुंब कल्याण मंत्रालय
|
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 198कोटी 88 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 3 कोटी 74 लाखांहून अधिक मात्रा देण्यात आल्या
भारतातील सध्याची कोविड सक्रीय रुग्णसंख्या 1,30,713
गेल्या 24 तासांत देशात 16,678 नव्या कोरोना बाधित रुग्णांची नोंद
देशातील रोगमुक्ती दर सध्या 98.50%
साप्ताहिक पॉझिटीव्हिटी दर सध्या 3.86% आहे
नवी दिल्ली 11जुलै 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 198 कोटी 88 लाखांचा  टप्पा ओलांडला आहे. देशभरात 2,60,96,863 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 74 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 पासून सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,748
|
|
2nd Dose
|
|
1,00,73,862
|
|
Precaution Dose
|
|
58,85,760
|
|
FLWs
|
|
1st Dose
|
|
1,84,25,955
|
|
2nd Dose
|
|
1,76,41,356
|
|
Precaution Dose
|
|
1,09,40,202
|
|
Age Group 12-14 years
|
|
1st Dose
|
|
3,74,90,962
|
|
2nd Dose
|
|
2,51,60,906
|
|
Age Group 15-18 years
|
|
1st Dose
|
|
6,06,99,630
|
|
2nd Dose
|
|
4,96,00,881
|
|
Age Group 18-44 years
|
|
1st Dose
|
|
55,86,51,886
|
|
2nd Dose
|
|
50,42,92,727
|
|
Precaution Dose
|
|
39,94,964
|
|
Age Group 45-59 years
|
|
1st Dose
|
|
20,35,26,754
|
|
2nd Dose
|
|
19,41,77,520
|
|
Precaution Dose
|
|
30,47,703
|
|
Over 60 years
|
|
1st Dose
|
|
12,73,26,558
|
|
2nd Dose
|
|
12,13,20,776
|
|
Precaution Dose
|
|
2,62,09,387
|
|
Precaution Dose
|
|
5,00,78,016
|
|
Total
|
|
1,98,88,77,537
भारतातील कोविड सक्रीय रुग्णसंख्या आता 1,30,713 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.30% आहे.
परिणामी, भारतातील रोगमुक्ती दर आता 98.50% झाला आहे. गेल्या 24 तासांत 14,629 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,29,83,162 झाली आहे.
गेल्या 24 तासांत, देशात नव्या 16,678 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,78,266 चाचण्या करण्यात आल्या. देशात आतापर्यंत एकंदर 86 कोटी 68 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 4.18% आहे आणि दैनंदिन पॉझिटीव्हिटी दर 5.99%.इतका नोंदला गेला आहे.
पंतप्रधान कार्यालय
पंतप्रधानांचा फ्रान्स आणि संयुक्त अरब अमिराती या देशांचा दौरा
निर्गमनविषयक निवेदन
फ्रान्सचे राष्ट्रपती एमन्युएल मॅक्रॉन यांच्या आमंत्रणाला मान देऊन मी 13 आणि 14 जुलै या काळात फ्रान्सच्या अधिकृत दौऱ्यावर जात आहे.
हा दौरा खासकरून वैशिष्ट्यपूर्ण आहे कारण मी पॅरीस येथे होणाऱ्या फ्रेंच राष्ट्रीय दिन समारंभासाठी अर्थात बॅस्टाईल दिन सोहोळ्यासाठी सन्माननीय अतिथी म्हणून राष्ट्रपती मॅक्रॉन यांच्यासोबत उपस्थित असेन. तिन्ही भारतीय सेनादलांची पथके या बॅस्टाईल दिन संचलन कार्यक्रमात सहभागी होतील, तर भारतीय हवाई दलाची विमाने या प्रसंगी हवाई कसरती करतील.
हे वर्ष दोन्ही देशांच्या धोरणात्मक भागीदारीचे रौप्य महोत्सवी वर्धापन वर्ष आहे. दृढ विश्वास आणि कटिबद्धता या मुल्यांमध्ये रुजलेले आपले दोन्ही देश संरक्षण,अंतराळ, नागरी अणु कार्यक्रम, नील अर्थव्यवस्था, व्यापार,गुंतवणूक, शिक्षण, संस्कृती आणि जनतेतील परस्पर संबंध या क्षेत्रांमध्ये एकमेकांशी सखोल सहकार्य करत आहेत. आपण प्रादेशिक आणि जागतिक प्रश्नांवर देखील एकत्रितपणे काम करत आहोत.
राष्ट्रपती मॅक्रॉन यांची भेट घेण्यासाठी तसेच त्यांच्यासोबत दीर्घकालीन आणि काळाच्या कसोटीवर खरी ठरलेली ही भागीदारी आगामी 25 वर्षांमध्ये आणखी पुढे घेऊन जाण्याबाबत विस्तृत प्रमाणात चर्चा करण्यासाठी मी उत्सुक आहे.वर्ष 2022 मधील माझ्या अधिकृत फ्रान्स भेटीनंतर राष्ट्रपती मॅक्रॉन यांना भेटण्याची संधी मला अनेकदा मिळाली, मे 2023 मध्ये जपानमधील हिरोशिमा येथे झालेल्या जी-7 शिखर परिषदेच्या वेळी माझी त्यांच्याशी नुकतीच भेट झाली होती.
फ्रान्सच्या पंतप्रधान एलिसाबेथ बॉर्न, सिनेटचे अध्यक्ष गेरार्ड लार्चर आणि राष्ट्रीय सभेच्या अध्यक्ष याएल ब्राऊन-पिव्हेट यांच्यासह फ्रान्सच्या अनेक प्रमुख नेत्यांशी चर्चा करण्यासाठी देखील मी अत्यंत उत्सुक आहे.
या माझ्या फ्रान्स दौऱ्यात चैतन्यपूर्ण भारतीय समुदाय, दोन्ही देशांचे महत्त्वाचे मुख्य कार्यकारी अधिकारी तसेच फ्रान्समधील महत्त्वाच्या प्रमुख व्यक्ती यांची भेट घेण्याची संधी मला मिळणार आहे. माझ्या या फ्रान्स भेटीमुळे दोन्ही देशांमधील धोरणात्मक भागीदारीला नवा जोम मिळेल असा विश्वास मला वाटतो.
पॅरीसहून मी 15 जुलै रोजी संयुक्त अरब अमिरातीच्या अधिकृत भेटीसाठी अबू धाबीला जाणार आहे. यावेळी अबुधाबीचे राज्यकर्ते आणि युएईचे राष्ट्रपती शेख मोहमद बिन झायेद अल नाह्यान यांची भेट घेण्याबाबत मी आशावादी आहे.
भारत आणि युएई हे देश व्यापार, गुंतवणूक,उर्जा,अन्न सुरक्षा, विज्ञान आणि तंत्रज्ञान, शिक्षण, फिनटेक, संरक्षण क्षेत्र, सुरक्षा आणि नागरिकांचे परस्परांतील दृढ संबंध यांसारख्या विस्तृत श्रेणीतील क्षेत्रांमध्ये परस्परांशी जोडलेले आहेत. गेल्या वर्षी, राष्ट्रपती शेख मोहमद बिन झायेद अल नाह्यान आणि मी आपल्या भागीदारीच्या भविष्यावरील मार्गदर्शक आराखड्याबाबत संमती दर्शवली होती आणि आता आपल्या दोन्ही देशांतील संबंध आणखी दृढ कसे करता येतील यासंदर्भात त्यांच्याशी चर्चा होण्याची मी वाट पाहत आहे.
यावर्षी काही काळानंतर युएईच्या यजमानपदात युएनएफसीसीसीच्या पक्षांच्या 28 व्या परिषदेचे आयोजन होणार आहे. उर्जा स्थित्यंतर सुलभ करण्यासाठी तसेच पॅरीस कराराची अंमलबजावणी करण्यासाठी हवामान विषयक उपक्रमांना वेग आणण्याच्या दृष्टीने जागतिक सहकार्य मजबूत करण्यासंदर्भात या परिषदेत दृष्टीकोनांची देवाणघेवाण करण्यासाठी देखील मी उत्सुक आहे.
माझ्या युएई दौऱ्यामुळे आपल्या दोन्ही देशांमधील व्यापक धोरणात्मक भागीदारीचा नवा अध्याय सुरु होईल असा विश्वास मला वाटतो.
पंतप्रधान कार्यालय
पंतप्रधान सर्वाधिक बाधित सात राज्ये / केंद्रशासित प्रदेशात कोविड प्रतिसाद, व्यवस्थापनाची स्थिती आणि सज्जतेचा उद्या आढावा घेणार
नवी दिल्ली, 22 सप्टेंबर 2020
कोविड प्रतिसाद आणि व्यवस्थापनाची स्थिती व सज्जतेचा आढावा घेण्यासाठी पंतप्रधानांच्या अध्यक्षतेखाली उद्या, 23 सप्टेंबर 2020 रोजी सर्वाधिक कोविड रुग्ण असलेल्या सात राज्ये/केंद्रशासित प्रदेशांचे मुख्यमंत्री आणि आरोग्य मंत्र्यांसमवेत उच्चस्तरीय आभासी बैठक होईल.
महाराष्ट्र, आंध्र प्रदेश, कर्नाटक, उत्तर प्रदेश, तामिळनाडू, दिल्ली आणि पंजाब. ह्या राज्ये/केंद्रशासित प्रदेशांचा यात समावेश आहे.
देशातील 63% पेक्षा जास्त सक्रिय रुग्ण या सात राज्ये / केंद्रशासित प्रदेशात असून एकूण रुग्णांपैकी 65.5% आणि एकूण मृत्यूंपैकी 77% रुग्ण देखील या राज्यांमध्ये आहेत. इतर पाच राज्यांबरोबरच पंजाब आणि दिल्लीमध्ये अलिकडेच रुग्ण संख्येत वाढ झाली आहे. महाराष्ट्र, पंजाब आणि दिल्लीमध्ये 2.0% पेक्षा जास्त मृत्यु दर  आहे. पंजाब आणि उत्तर प्रदेश व्यतिरिक्त त्यांचे बाधित रुग्णाचे प्रमाण 8.52% राष्ट्रीय सरासरीपेक्षा जास्त असल्याचे दिसून आले आहे.
केंद्र सरकार, राज्य/केंद्रशासित प्रदेश सरकारांबरोबर प्रभावी सहकार्य आणि जवळून समन्वय साधून देशातील कोविड विरूद्धचा लढा लढत आहे. केंद्र सरकार त्यांना आरोग्य आणि वैद्यकीय पायाभूत सुविधा वाढवण्यासाठी मदत करत आहे. आरोग्य आणि कुटुंब कल्याण मंत्रालयाने एम्स, नवी दिल्ली यांच्या सहकार्याने राबवलेल्या ई-आयसीयू दूरध्वनी-सल्लामसलतद्वारे आयसीयू सांभाळणाऱ्या डॉक्टरांच्या क्लिनिकल व्यवस्थापन क्षमतांमध्ये मोठ्या प्रमाणात सुधारणा केली गेली आहे. राज्ये/केंद्रशासित प्रदेशांसमवेत उच्चस्तरीय आढाव्यामुळे रुग्णालयांमध्ये वैद्यकीय ऑक्सिजनची पर्याप्त उपलब्धता आणि कोविड आरोग्य सेवा सुविधा सुनिश्चित केल्या आहेत. केंद्र सरकार नियमितपणे राज्य/केंद्रशासित प्रदेशांमध्ये बहु-शाखीय पथक पाठवते जेणेकरून बाधित रुग्णांच्या नियंत्रण, देखरेख, चाचणी आणि कार्यक्षम वैद्यकीय व्यवस्थापनासाठी त्यांना मदत आणि मार्गदर्शन मिळेल. वेळेवर निदान आणि आवश्यक पाठपुरावा संबंधित आव्हानांचे प्रभावीपणे व्यवस्थापन करण्यासाठी केंद्रीय पथके स्थानिक प्रशासनांना मार्गदर्शन करतात.!U.Ujgare/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
राष्ट्रपतींच्या हस्ते राष्ट्रीय फ्लॉरेन्स नाईंटगेल पुरस्कार प्रदान
नवी दिल्ली, 5 डिसेंबर 2019
राष्ट्रपती रामनाथ कोविंद यांच्या हस्ते आज नवी दिल्लीत राष्ट्रीय फ्लॉरेन्स नाईंटगेल पुरस्कार प्रदान करण्यात आले. आंतरराष्ट्रीय परिचारिका दिनाचे औचित्य साधून हे पुरस्कार प्रदान करण्यात आले.
दर्जेदार आरोग्य सुविधा पुरवण्यात तसेच आरोग्य गरजा पूर्ण करण्यात परिचारिका महत्वपूर्ण भूमिका बजावत असतात असे राष्ट्रपतींनी सांगितले. परिचारिका या दोन सेवा, शुश्रुषा आणि करूणेचे प्रतिक आहेत असेही ते म्हणाले. रुग्ण आणि त्यांच्या कुटुंबियांसाठी परिचारिका सेवांचा चेहरा आहेत असेही ते म्हणाले.
जागतिक आरोग्य संघटनेने 2020 हे वर्ष परिचारिका आणि दाई वर्ष म्हणून घोषित केल्याबद्दल त्यांनी आनंद व्यक्त केला.
B.Gokhale/J.Patankar/P.Kor
(Visitor Counter : 140
अर्थ मंत्रालय
प्रत्यक्ष कर प्रणाली सुधारणेसाठी सरकारच्या उपाययोजना
कर दात्यासाठी सुलभ राहणारी कर परिसंस्था पुरवण्याच्या दृष्टीने प्रत्यक्ष कर व्यवस्थेत सुधारणा करण्यासाठी केंद्र सरकारने अनेक उपाय योजना हाती घेतल्या आहेत. केंद्रीय वित्त राज्य मंत्री अनुराग ठाकूर यांनी आज लोकसभेत एका लेखी प्रश्नाच्या उत्तरात ही माहिती दिली.
कर दरात सुसूत्रता, प्राप्ती कर विवरणपत्र फॉर्मचे सुलभीकरण,परताव्यासाठी जलद प्रक्रिया, तक्रारींचा जलद निपटारा,फेसलेस प्रक्रिया यांचा यात समावेश आहे.
ऑगस्ट 2020 मध्ये सरकारने पारदर्शी कर प्रणाली- प्रामाणिकाचा सन्मान योजना सुरु केली असून 21 व्या शतकातल्या कर व्यवस्थेच्या गरजा पूर्ण करण्याच्या दृष्टीने हा मंच आहे. फेसलेस कर निर्धारण, फेसलेस अपील, करदात्यांची सनद यासारख्या महत्वाच्या सुधारणाचा यात समावेश आहे. फेसलेस कर निर्धारण योजना 2019 ची 2019 मध्ये सुरवात करण्यात आली असून या प्रक्रियेत कार्यक्षमता, पारदर्शकता आणि उत्तरदायित्व आणण्याचा, कर निर्धारण अधिकारी आणि करदाता यांची भेट टाळण्याचा यामागचा उद्देश आहे. अशीच फेसलेस पद्धत अपील निवारणासाठी सुरु करण्यात येणार आहे.
M.Chopade/N.Chitale/P.Kor
दूरसंचार आणि माहिती तंत्रज्ञान मंत्रालय
इंडिया पोस्ट पेमेंट्स बँकेने व्हॉटस् अॅप बँकिंग सेवा केली सुरू
इंडिया पोस्ट पेमेंट्स बँकेने , एअरटेलच्या सहकार्याने आज नवी दिल्ली येथे आयपीपीबीच्या ग्राहकांसाठी व्हॉटस् अॅप बँकिंग सेवा सुरू करण्याची घोषणा केली. या बँकिंग सेवेमुळे ग्राहकांना त्यांच्या मोबाईल फोनच्या माध्यमातून बँकिंग सेवांचा लाभ घेता येईल. नव्याने सुरु करण्यात आलेल्या आयपीपीबी व्हॉटस् अॅप बँकिंग सेवेद्वारे इंडिया पोस्ट पेमेंट्स बँकेच्या ग्राहकांना व्हॉटस् अॅप वरून बँकेशी जोडले जाता येईल आणि घरपर्यंत सेवा विनंती, जवळचे टपाल कार्यालय शोधणे आणि अनेक सेवांसह बँकिंग सेवांचा सहजतेने लाभ घेता येईल. डिजिटल आणि आर्थिक समावेशकता आणण्याच्या सरकारच्या महत्त्वाकांक्षेनुसार नागरिकांना त्यांच्या भाषेत सेवा उपलब्ध व्हावी या अनुषंगाने, एअरटेल – आयपीपीबी व्हॉट्सअॅप बँकिंग उपाय बहु-भाषा समर्थन तयार करण्यासाठी कार्यरत आहे, ज्यामुळे ग्राहकांना, विशेषत: देशाच्या ग्रामीण भागात असलेल्या लोकांना त्यांच्या पसंतीच्या भाषेत बँकिंग सेवा उपलब्ध करण्यासाठी अतिरिक्त सुविधा प्रदान करण्यात येत आहे.
बँकेच्या निमशहरी आणि श्रेणी 2,3 शहरांमधल्या ग्राहकांना दरमहा सुमारे 250 दशलक्ष संदेश प्रसारित करण्यासाठी एअरटेल सोबत काम करत आहे. व्हॉट्सअॅप मेसेजिंगच्या जोडणीमुळे ग्राहकांना त्यांना बोटाच्या एका क्लिकवर बँकेशी जोडण्यासाठी सुलभता वाढेल, सरकारच्या डिजिटल इंडिया अभियानाला प्रोत्साहन देण्याचा एक भाग म्हणून आयपीपीबी देशाच्या ग्रामीण भागात बँकिंग सेवा पोहोचवण्यासाठी अथक प्रयत्न करत आहे.
उपराष्ट्रपती कार्यालय
महिलांच्या आरोग्य गरजांना सर्वाधिक प्राधान्य देण्याचे उपराष्ट्रपतींचे आवाहन
संयुक्त राष्ट्राने निर्धारित केलेले शाश्वत विकासाचे ध्येय साध्य करण्यासाठी माता मृत्यू प्रमाण अधिक वेगाने कमी करण्याचे उपराष्ट्रपतींचे आवाहन
29 वा युधवीर स्मृती पुरस्कार डॉ. एविटा फर्नांडिस यांना व्हिडिओ कॉन्फरन्सद्वारे प्रदान
देशातील एकूण लोकसंख्येच्या जवळपास 50 टक्के लोकसंख्या ही महिलांची आहे, महिलांच्या आरोग्याच्या गरजांना सर्वोच्च प्राधान्य देण्याचे आवाहन आज उपराष्ट्रपती एम वेंकैया नायडू यांनी केले.
हैदराबाद येथील स्त्रीरोग तज्ज्ञ डॉ. एविटा फर्नांडिस यांना, त्यांनी महिलांच्या आरोग्याची काळजी आणि त्याच्या सबलीकरणासाठी केलेल्या कार्याबद्दल,आज व्हिडीओ कॉन्फरन्सच्या माध्यमातून ‘युधवीर स्मृती पुरस्कार’ प्रदान करण्यात आला.
निरोगी समाजाचा मूलभूत आधार म्हणून स्त्रियांच्या आरोग्याच्या गरजा भागविण्यासाठी विविध आरोग्य सेवांनी लक्ष केंद्रित केले पाहिजे असे ते म्हणाले.
देशातील माता मृत्यू प्रमाण कमी करण्यात लक्षणीय प्रगती झाली आहे यावर लक्ष वेधत, उपराष्ट्रपतींनी संयुक्त राष्ट्रांनी निर्धारित केलेल्या शाश्वत विकासाचे  3.1 हे ध्येय साध्य करण्यासाठी हे प्रमाण अजून कमी करण्यावर भर दिला पाहिजे असे नमूद केले. 2030 पर्यंत जगातील माता मृत्यू प्रमाण 100,000 ला 70 पेक्षा कमी करण्याचे उद्दिष्ट आहे.
महिलांचे आरोग्य आणि प्रजनन कार्यातील महत्वपूर्ण कार्याबद्दल डॉ. एविटा फर्नांडिस यांची प्रशंसा करताना उपराष्ट्रपतींनी त्यांचा महिला सक्षमीकरण आणि सामान्य प्रसूती करणाऱ्या म्हणून गौरव केला.
सार्वजनिक रुग्णालयांमधील सिझेरियन प्रसूती कमी करण्यासाठी आणि सामान्य/नैसर्गिक पद्धतीने प्रसूती वाढविण्यासाठी तेलंगणा सरकार आणि फर्नांडिस रुग्णालयाने युनिसेफसह केलेल्या प्रयत्नांचा संदर्भ देताना उपराष्ट्रपतींनी याचे वर्णन “प्रशंसनीय उद्दीष्ट” म्हणून केले आणि सिझेरियन कमी करण्यासाठी खासगी रुग्णालयांनी देखील या अभियानात सामील व्हावे अशी इच्छा त्यांनी यावेळी व्यक्त केली.
नायडू म्हणाले की मातृ आरोग्य सेवा सुधारणे अत्यंत महत्त्वाचे आहे आणि प्रसविकांचा राष्ट्रीय संवर्ग तयार करण्यासाठी डॉ. एविटा यांच्या पुढाकाराचे त्यांनी कौतुक केले.
उपराष्ट्रपतींनी दिवंगत युधवीरजी यांनाही यावेळी श्रद्धांजली वाहिली. युधवीरजी हे एक अष्टपैलू व्यक्तिमत्व होते ते - स्वातंत्र्यसैनिक, समाजसेवक आणि प्रतिष्ठित पत्रकार देखील होते असे राष्ट्रपती म्हणाले. युधवीरजींनी मिलाप डेली प्रथम उर्दूमध्ये आणि नंतर हिंदी भाषेत 1950 मध्ये सुरु केले.
ते म्हणाले की, हिंदी मिलाप हे नैतिक आणि नि:पक्षपाती बातम्या देणारी संस्था म्हणून विकसित झाले आहे. हैदराबाद आणि दक्षिण भारतातील हिंदी भाषिक वाचकांच्या जीवनातील हा अविभाज्य भाग झाला आहे.
युधवीर प्रतिष्ठानचे अध्यक्ष मुरलीधर गुप्ता, फर्नांडीस प्रतिष्ठानच्या अध्यक्ष डॉ. एविटा फर्नांडिस आणि इतर मान्यवर आभासी पद्धतीने या सोहळ्यात सहभागी झाले होते.
उपराष्ट्रपतींच्या भाषणाचा संपूर्ण मजकुरासाठी येथे क्लिक करा.
गृह मंत्रालय
पंडित जसराज जी यांचे निधन म्हणजे वैयक्तिक नुकसान - अमित शाह
पंडित जसराज त्यांच्या अद्वितीय निर्माणामुळे आपल्या ह्रदयात कायम राहतील - अमित शाह
नवी दिल्ली, 17 ऑगस्ट 2020
केंद्रीय गृहमंत्री अमित शाह यांनी ख्यातकीर्त शास्त्रीय गायक पंडित जसराज यांच्या निधनावर शोक व्यक्त केला आहे. ट्वीट संदेशात अमित शाह म्हणाले, “संगीत मार्तंड पंडित जसराज जी एक अतुल्य कलाकार होते, त्यांनी आपल्या जादुई आवाजाने भारतीय शास्त्रीय संगीत समृद्ध केले. त्यांचे निधन म्हणजे वैयक्तिक नुकसान झाल्यासारखे आहे. त्यांचे कुटुंबीय आणि अनुयायांप्रती सहवेदना. ओम शांती”.
पंडित जसराज भारतीय शास्त्रीय संगीतातील प्रख्यात गायकांपैकी होते. पंडित जसराज यांना 2000 मध्ये, देशाचा दुसरा सर्वोच्च नागरी पुरस्कार पद्म विभूषणने गौरवण्यात आले होते.M.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
आरोग्य आणि कुटुंब कल्याण मंत्रालय
कोविड-19 संदर्भातील अद्ययावत माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत लसीच्या 147.72 कोटी मात्रा देण्यात आल्या.
भारतातील उपचाराधीन रुग्णांची सध्याची संख्या 2,14,004
उपचाराधीन रुग्णांचे प्रमाण एकूण कोरोनाबाधित रुग्णांपैकी 1% पेक्षा कमी , सध्या हे प्रमाण 0.61%
कोरोनामुक्तीचा दर सध्या 98.01%.
गेल्या 24 तासांत 15,389 कोरोना रुग्ण बरे झाल्यामुळे आतापर्यंत कोरोनामुक्त झालेल्यांची एकूण संख्या वाढून 3,43,21,803 वर पोहोचली
गेल्या 24 तासात 58,097 नवीन कोरोना रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 68.38 कोटी चाचण्या घेण्यात आल्या
कोरोनाच्या ओमायक्रॉन प्रकाराची राज्यनिहाय स्थिती :
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
653
|
|
259
|
|
2
|
|
Delhi
|
|
464
|
|
57
|
|
3
|
|
Kerala
|
|
185
|
|
58
|
|
4
|
|
Rajasthan
|
|
174
|
|
88
|
|
5
|
|
Gujarat
|
|
154
|
|
96
|
|
6
|
|
Tamil Nadu
|
|
121
|
|
108
|
|
7
|
|
Telangana
|
|
84
|
|
32
|
|
8
|
|
Karnataka
|
|
77
|
|
25
|
|
9
|
|
Haryana
|
|
71
|
|
59
|
|
10
|
|
Odisha
|
|
37
|
|
4
|
|
11
|
|
Uttar Pradesh
|
|
31
|
|
4
|
|
12
|
|
Andhra Pradesh
|
|
24
|
|
6
|
|
13
|
|
West Bengal
|
|
20
|
|
4
|
|
14
|
|
Madhya Pradesh
|
|
9
|
|
9
|
|
15
|
|
Uttarakhand
|
|
8
|
|
5
|
|
16
|
|
Goa
|
|
5
|
|
4
|
|
17
|
|
Meghalaya
|
|
5
|
|
0
|
|
18
|
|
Chandigarh
|
|
3
|
|
2
|
|
19
|
|
Jammu and Kashmir
|
|
3
|
|
3
|
|
20
|
|
Andaman and Nicobar Islands
|
|
2
|
|
0
|
|
21
|
|
Punjab
|
|
2
|
|
2
|
|
22
|
|
Himachal Pradesh
|
|
1
|
|
1
|
|
23
|
|
Ladakh
|
|
1
|
|
1
|
|
24
|
|
Manipur
|
|
1
|
|
1
|
|
|
|
Total
|
|
2,135
|
|
828